
ELŐTERJESZTÉS

Mórágy Község Képviselő - testületének 2023. november 21-i
rendes/rendkívüli testületi ülésére

	Tárgy:
	[bookmark: _Hlk150239288]Mórágyi Óvoda alapító okiratának módosítása

	Előterjesztő:
	Glöckner Henrik polgármester

	Előterjesztést készítette:
	Dr. Márton Antal aljegyző

	Előterjesztés száma:
	69. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester




Tisztelt Képviselő-testület!

A pedagógusok új életpályájáról szóló 2023. évi LII. törvény, valamint a végrehajtásáról szóló 401/2023. (VIII. 30.) Korm. rendelet rendelkezései szerint 2024. január 1-jétől a köznevelési intézményeknél a pedagógusok és a nevelést-oktatást közvetlenül segítő munkakörben foglalkoztatottak közalkalmazotti jogviszonya köznevelési foglalkoztatotti jogviszonnyá alakul át. Ezért szükséges a fenti változásnak az alapító okiratban 2024. január 1. napjával történő átvezetése. Amennyiben a köznevelési intézmény utolsó egységes szerkezetbe foglalt alapító okirata a 2020. július 23-tól alkalmazott mintánál korábbi, szükséges a hatályos minta szerint elkészíteni az alapító okiratot.

Fentiek alapján a Mórágyi Óvoda módosító okiratát és egységes szerkezetbe foglalt alapító okiratát a mellékletek szerint elkészítettük. 
Kérem tisztelt Képviselő-testületet a határozati javaslatok elfogadására!


Határozati javaslat:

Mórágy Község Önkormányzatának Képviselő-testülete a Mórágyi Óvoda módosító okiratát a határozat 1. számú melléklete szerint, az egységes szerkezetű alapító okiratot a határozat 2. számú melléklete szerint hagyja jóvá. Intézkedik az alapító okirat aláírásáról, és felkéri a jegyzőt az alapító okirat Magyar Államkincstárnak történő megküldésére.

Határidő: 2023. december 5.
Felelős: Glöckner Henrik polgármester
Végrehajtásért felelős: Dr. Márton Antal aljegyző
Határozatról értesül: intézményvezető


Mórágy, 2023. november 14.

								Glöckner Henrik sk.
								   polgármester

